शिवसेना सांसद रवींद्र गायकवाड़ ने बीच में ही छोड़ी ट्रेन, एयरलाइंस कंपनियों ने किया है बैन  
देश के सभी एयरलाइंस ने शिवसेना सांसद रवींद्र गायकवाड़ को किया बैन
अगस्त क्रांति एक्सप्रेस से दिल्ली से मुंबई के लिए हुए थे रवाना
मुंबई सेंट्रल स्टेशन पर नहीं उतरे और उन्होंने ट्रेन बीच में ही छोड़ दी
एयर इंडिया की फ्लाइट का टिकट कैंसल होने के बाद दिल्ली-मुंबई अगस्त क्रांति से मुंबई जा रहे शिवसेना के सांसद रवींद्र गायकवाड़ की हाई बीपी की शिकायत पर मुथरा में ट्रेन को रोककर उनके स्वास्थ्य की जांच की गई. जांच में ब्लड प्रेशर सामान्य पाया गया. इस कारण ट्रेन को दो मिनट अतिरिक्त मथुरा जंक्शन पर रोका गया. दिल्ली से ट्रेन रवाना होने के बाद, सांसद ने कोच कंडक्टर से हाई ब्लड  प्रेशर की शिकायत की. इस पर कोच कंडक्टर ने आगरा कंट्रोल रूम को सूचित किया. ट्रेन का मथुरा में तीन मिनट का स्टॉपेज है. रेलवे के डॉ. धीरेंद्र गुप्ता ने मथुरा ने मथुरा में सांसद का चेकअप किया. जांच में गायकवाड़ का ब्लड प्रेशन नॉर्मल पाया गया. इसके बाद ट्रेन करीब दो मिनट अतिरिक्त समय तक रोककर मथुरा से मुंबई के लिए रवाना की गई. 
 
गौरतलब है कि एयर इंडिया के साथ ही कई निजी विमानन कंपनियों ने भी रवींद्र गायकवाड़ को ब्‍लैकलिस्‍ट कर दिया है. यहां तक कि एयर इंडिया और इंडिगो ने तो सांसद मोहदय का शुक्रवार का टिकट तक कैंसल कर दिया. संजय राउत ने कहा कि गायकवाड़ के खिलाफ एयर इंडिया ने 2 मामले दर्ज कराए हैं और कानून अपना काम करेगा. उन्‍होंने स्‍पष्‍ट किया कि पार्टी अपने इस सांसद को कोई दंड नहीं देने जा रही. उन्‍होंने यह भी कहा कि 'सांसद को बिजनेस क्‍लास में बुकिंग होने के बावजूद इकोनॉमी क्‍लास में बिठाया गया, साथ ही यह भी स्‍पष्‍ट होना बाकी है कि किसने हिंसा की शुरुआत की.'(इस खबर को एनडीटीवी टीम ने संपादित नहीं किया है. यह सिंडीकेट फीड से सीधे प्रकाशित की गई है।)
(इस खबर को एनडीटीवी टीम ने संपादित नहीं किया है. यह सिंडीकेट फीड से सीधे प्रकाशित की गई है।)